Vanessa tameamea
Animalia — Arthropoda Classis : Insecta  Ordo : Lepidoptera  Familia : Nymphalidae  Subfamilia : Nymphalinae  Genus : Vanessa  Species : V. tameamea  Vanessa tameamea  (Eschscholtz, 1821)   Conservationis status NE Non censa (IUCN 3.1) Vanessa tameamea (Havaiane pulelehua  ; Anglice Kamehameha butterfly) est papilio familiae Nymphalidarum, una ex duabus speciebus in Insulis Havaianis endemicae (alia est Udara blackburnii). Vanessa tameamea Havaianum civitatis insectum anno 2009 factum est. Latitudo alarum est 50–60 mm. Larvae foliis plantarum familiae Urticacearum vescuntur, praecipue Pipturi albidi (Havaiane māmaki), atque adeo Urerae spp. (ōpuhe), Boehmeriae grandis (ʻākōlea), Touchardiae latifoliae (olonā), et Neraudiae spp. (maʻoloa). Adulti a Novembri ad Ianuarium volare solent, cum sucum arborum Acaciae koa (Havaiane koa) sorbillant. Hic papilio ex Domu Kamehameha appellatur. Vox /t/ in Lingua Havaiana est antiquum phonematis hodie /k/ dictum allophonum, praeter verba carminum veterrimorum, ubi sonus priscus saepe conservatur.